CELEX: 32003D0063
Language: el
Date: 2003-01-28 00:00:00
Title: 2003/63/ΕΚ: Απόφαση της Επιτροπής, της 28ης Ιανουαρίου 2003, που επιτρέπει στα κράτη μέλη να προβλέψουν προσωρινά παρεκκλίσεις από την οδηγία 2000/29/ΕΚ του Συμβουλίου, όσον αφορά τα γεώμηλα, εκτός από εκείνα που προορίζονται για φύτευση, καταγωγής ορισμένων επαρχιών της Κούβας [κοινοποιηθείσα υπό τον αριθμό Ε(2003) 338]

Avis juridique important

|

32003D0063

2003/63/ΕΚ: Απόφαση της Επιτροπής, της 28ης Ιανουαρίου 2003, που επιτρέπει στα κράτη μέλη να προβλέψουν προσωρινά παρεκκλίσεις από την οδηγία 2000/29/ΕΚ του Συμβουλίου, όσον αφορά τα γεώμηλα, εκτός από εκείνα που προορίζονται για φύτευση, καταγωγής ορισμένων επαρχιών της Κούβας [κοινοποιηθείσα υπό τον αριθμό Ε(2003) 338]  

Επίσημη Εφημερίδα αριθ. L 024 της 29/01/2003 σ. 0011 - 0014

Απόφαση της Επιτροπήςτης 28ης Ιανουαρίου 2003που επιτρέπει στα κράτη μέλη να προβλέψουν προσωρινά παρεκκλίσεις από την οδηγία 2000/29/ΕΚ του Συμβουλίου, όσον αφορά τα γεώμηλα, εκτός από εκείνα που προορίζονται για φύτευση, καταγωγής ορισμένων επαρχιών της Κούβας[κοινοποιηθείσα υπό τον αριθμό Ε(2003) 338](2003/63/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας(1), όπως τροποποιήθηκε τελευταία από την οδηγία 2002/89/ΕΚ(2), και ιδίως το άρθρο 15 παράγραφος 1,το αίτημα που υπέβαλε το Ηνωμένο Βασίλειο,Εκτιμώντας τα ακόλουθα:(1) Σύμφωνα με την οδηγία 2000/29/ΕΚ, τα γεώμηλα, εκτός από εκείνα που προορίζονται για φύτευση, καταγωγής Κούβας, δεν δύνανται κατά κανόνα να εισαχθούν στην Κοινότητα. Ωστόσο, η εν λόγω οδηγία επιτρέπει παρεκκλίσεις από τον κανόνα αυτό, υπό τον όρο ότι δεν υπάρχει κίνδυνος εξάπλωσης επιβλαβών οργανισμών.(2) Η παραγωγή πρώιμων γεωμήλων στην Κούβα, εκτός των γεωμήλων που προορίζονται για φύτευση, από γεώμηλα σποράς που προμήθευσαν τα κράτη μέλη αποτελεί καθιερωμένη πρακτική. Ένα μέρος του πρώιμου εφοδιασμού της Κοινότητας σε γεώμηλα εξασφαλίζεται με εισαγωγές γεωμήλων από την Κούβα.(3) Από το 1987, με διαδοχικές αποφάσεις εκ των οποίων η πιο πρόσφατη είναι η απόφαση 2001/99/ΕΚ της Επιτροπής(3), έχουν επιτραπεί παρεκκλίσεις από ορισμένες διατάξεις της οδηγίας 2000/29/ΕΚ όσον αφορά τα γεώμηλα, εκτός εκείνων που προορίζονται για φύτευση, καταγωγής ορισμένων επαρχιών της Κούβας για περιορισμένες χρονικές περιόδους και υπό τον όρο ότι πληρούνται ειδικοί όροι.(4) Εξακολουθούν να ισχύουν οι περιστάσεις που δικαιολογούν τις παρεκκλίσεις αυτές. Δεν υπάρχουν νέα στοιχεία που να δικαιολογούν την αναθεώρηση των ειδικών όρων.(5) Συνεπώς, πρέπει να επιτραπεί στα κράτη μέλη να χορηγήσουν παρεκκλίσεις για περιορισμένες χρονικές περιόδους και υπό ειδικούς όρους.(6) Η άδεια χορήγησης παρεκκλίσεων παύει να ισχύει εάν διαπιστωθεί ότι οι ειδικοί όροι που καθορίζονται στην παρούσα απόφαση δεν επαρκούν για την πρόληψη της εισαγωγής επιβλαβών οργανισμών ή δεν έχουν τηρηθεί.(7) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Κατά παρέκκλιση του άρθρου 4 παράγραφος 1 της οδηγίας 2000/29/ΕΚ, όσον αφορά τις απαγορεύσεις που αναφέρονται στο μέρος Α σημείο 12 του παραρτήματος ΙΙΙ, τα κράτη μέλη δύνανται να επιτρέπουν την εισαγωγή στο έδαφός τους, γεωμήλων, εκτός εκείνων που προορίζονται για φύτευση, καταγωγής Κούβας, υπό τους όρους που προβλέπονται στο παράρτημα της παρούσας απόφασης.Άρθρο 2Τα κράτη μέλη εισαγωγής ενημερώνουν τα λοιπά κράτη μέλη και την Επιτροπή μέσω της κοινοποίησης η οποία αναφέρεται στο σημείο 2 στοιχείο β) του παραρτήματος σχετικά με οποιαδήποτε χρήση της άδειας που προβλέπεται στο άρθρο 1.Τα κράτη μέλη εισαγωγής διαβιβάζουν στην Επιτροπή και στα λοιπά κράτη μέλη, πριν από την 1η Σεπτεμβρίου 2003, την 1η Σεπτεμβρίου 2004 και την 1η Σεπτεμβρίου 2005, πληροφορίες σχετικά με τις ποσότητες που έχουν εισαχθεί σύμφωνα με την παρούσα απόφαση και λεπτομερή τεχνική έκθεση της επίσημης εξέτασης που αναφέρεται στο σημείο 2 στοιχείο στ) του παραρτήματος. Αντίγραφα κάθε φυτοϋγειονομικού πιστοποιητικού διαβιβάζονται στην Επιτροπή.Άρθρο 3Το άρθρο 1 εφαρμόζεται στα γεώμηλα, εκτός εκείνων που προορίζονται για φύτευση, τα οποία εισάγονται στην Κοινότητα, στις περιόδους:i) από την 1η Φεβρουαρίου μέχρι τις 31 Μαΐου 2003·ii) από την 1η Ιανουαρίου μέχρι τις 31 Μαΐου 2004·iii) από την 1η Ιανουαρίου μέχρι τις 31 Μαΐου 2005.Άρθρο 4Η παρούσα απόφαση απευθύνεται στα κράτη μέλη.Βρυξέλλες, 28 Ιανουαρίου 2003.Για την ΕπιτροπήDavid ByrneΜέλος της Επιτροπής(1) ΕΕ L 169 της 10.7.2000, σ. 1.(2) ΕΕ L 355 της 30.12.2002, σ. 45.(3) ΕΕ L 36 της 7.2.2001, σ. 5.ΠΑΡΑΡΤΗΜΑΕΙΔΙΚΟΙ ΟΡΟΙ ΠΟΥ ΕΦΑΡΜΟΖΟΝΤΑΙ ΣΤΑ ΓΕΩΜΗΛΑ, ΚΑΤΑΓΩΓΗΣ ΚΟΥΒΑΣ, ΤΑ ΟΠΟΙΑ ΤΥΓΧΑΝΟΥΝ ΤΗΣ ΠΑΡΕΚΚΛΙΣΗΣ ΠΟΥ ΠΡΟΒΛΕΠΕΤΑΙ ΣΤΟ ΑΡΘΡΟ 1 ΤΗΣ ΠΑΡΟΥΣΑΣ ΑΠΟΦΑΣΗΣ1. Τα γεώμηλα, εκτός από εκείνα που προορίζονται για φύτευση, τα οποία εισάγονται σύμφωνα με το άρθρο 1, πρέπει, εκτός από τις απαιτήσεις που ορίζονται στα παραρτήματα Ι, ΙΙ και IV της οδηγίας 2000/29/ΕΚ, να πληρούν τους ακόλουθους όρους:α) να είναι άγουρα γεώμηλα, δηλαδή γεώμηλα "χωρίς φύτρα" με μαλακό φλοιό, ή να έχουν υποστεί επεξεργασία ώστε να εμποδιστεί η ικανότητά τους προς βλάστηση·β) να έχουν παραχθεί στις επαρχίες Ciego de Avila, La Habana, Matanzas ή Pinar del Rio, σε περιοχές που δεν έχει εκδηλωθεί η Ralstonia solanacearum (Smith) Yabuuchi et al.·γ) να ανήκουν σε ποικιλίες, των οποίων τα γεώμηλα σποράς έχουν εισαχθεί στην Κούβα μόνον από τα κράτη μέλη ή, από οποιαδήποτε άλλη χώρα από την οποία επιτρέπεται η εισαγωγή γεωμήλων προς φύτευση στην Κοινότητα, σύμφωνα με το παράρτημα ΙΙΙ της οδηγίας 2000/29/ΕΚ·δ) να έχουν παραχθεί σε μια από τις επαρχίες που αναφέρονται στο στοιχείο β), άμεσα από γεώμηλα σποράς που έχουν πιστοποιηθεί σε ένα από τα κράτη μέλη ή από γεώμηλα σποράς που έχουν πιστοποιηθεί σε οποιαδήποτε άλλη χώρα από την οποία επιτρέπεται η εισαγωγή γεωμήλων για φύτευση στην Κοινότητα, σύμφωνα με το παράρτημα ΙΙΙ της οδηγίας 2000/29/ΕΚ, ή να προέρχονται άμεσα από τα εν λόγω γεώμηλα σποράς, τα οποία έχουν παραχθεί στις επαρχίες που αναφέρονται στο στοιχείο β), έχουν πιστοποιηθεί επίσημα και έχουν χαρακτηρισθεί ως γεώμηλα σποράς, σύμφωνα με τις ισχύουσες ρυθμίσεις στην Κούβα·ε) να έχουν παραχθεί είτε σε αγροκτήματα, στα οποία, κατά τη διάρκεια των τελευταίων πέντε ετών, δεν έχουν καλλιεργηθεί άλλες ποικιλίες εκτός εκείνων που προσδιορίζονται στο στοιχείο γ), είτε, στην περίπτωση κρατικών αγροκτημάτων, σε αγροτεμάχια που είναι απομονωμένα από αυτά στα οποία έχουν καλλιεργηθεί κατά τα τελευταία πέντε έτη ποικιλίες γεωμήλων διαφορετικές από εκείνες που καθορίζονται στο στοιχείο γ)·στ) τα μηχανήματα που χρησιμοποιούνται για το χειρισμό των γεωμήλων πρέπει να προορίζονται αποκλειστικά γι' αυτά ή να έχουν απολυμανθεί με κατάλληλο τρόπο μετά από κάθε χρήση τους για άλλους σκοπούς·ζ) να μην έχουν αποθηκευθεί σε αποθήκες στις οποίες έχουν αποθηκευθεί ποικιλίες διαφορετικές από αυτές που αναφέρονται στο στοιχείο γ)·η) να έχουν συσκευαστεί είτε σε καινούριους σάκους είτε σε κιβώτια που έχουν απολυμανθεί κατάλληλα, και σε κάθε σάκο ή κιβώτιο πρέπει να τίθεται επίσημη ετικέτα με τις πληροφορίες που αναφέρονται στο σημείο 3·θ) πριν από την εξαγωγή, να έχουν απαλλαχθεί από το χώμα και από τα φύλλα ή άλλα φυτικά υπολείμματα·ι) να συνοδεύονται από φυτοϋγειονομικό πιστοποιητικό που έχει εκδοθεί στην Κούβα σύμφωνα με τα άρθρα 7 και 13 της οδηγίας 2000/29/ΕΚ, βάσει του ελέγχου που αναφέρεται στην εν λόγω οδηγία, πιστοποιώντας ιδίως την απουσία των επιβλαβών οργανισμών που αναφέρονται στο στοιχείο β).Στο πιστοποιητικό πρέπει να αναφέρεται:- στον τίτλο "συμπληρωματική δήλωση":- η δήλωση "Σύμφωνα με τις απαιτήσεις της ΕΚ που αναφέρονται στην απόφαση 2003/63/ΕΚ",- η ονομασία της ποικιλίας,- ο αριθμός αναγνώρισης ή η ονομασία του αγροκτήματος στο οποίο καλλιεργήθηκαν τα γεώμηλα, καθώς και η διεύθυνσή του,- η ένδειξη που επιτρέπει την αναγνώριση της παρτίδας των γεωμήλων σποράς που χρησιμοποιήθηκε σύμφωνα με το στοιχείο δ),- στη στήλη "Απολύμανση ή/και απολυμαντική αγωγή", όλες οι πληροφορίες που αφορούν τις ενδεχόμενες αγωγές και αναφέρονται στο στοιχείο α) δεύτερη φράση ή/και στο στοιχείο η).2. α) Τα γεώμηλα πρέπει να εισάγονται από τα σημεία εισόδου που καθορίζονται για τους σκοπούς της άδειας που αναφέρεται στο άρθρο 1 από το κράτος μέλος στο οποίο βρίσκονται· τα συγκεκριμένα σημεία εισόδου καθώς και η ονομασία και η διεύθυνση του αρμόδιου επίσημου φορέα που αναφέρεται στην οδηγία 2000/29/ΕΚ, ο οποίος είναι υπεύθυνος για κάθε σημείο εισόδου, θα κοινοποιούνται εγκαίρως από το κράτος μέλος στην Επιτροπή και θα διατίθενται κατόπιν αιτήσεως στα λοιπά κράτη μέλη. Εάν η εισαγωγή στην Κοινότητα λαμβάνει χώρα σε άλλο κράτος μέλος εκτός από εκείνο που κάνει χρήση της άδειας που αναφέρεται στο άρθρο 1, οι αρμόδιοι επίσημοι φορείς του κράτους μέλους εισαγωγής ενημερώνουν και συνεργάζονται με τους αρμόδιους επίσημους φορείς των κρατών μελών που κάνουν χρήση της άδειας αυτής, έτσι ώστε να διασφαλίζεται η τήρηση των διατάξεων της παρούσας απόφασης.β) Πριν την εισαγωγή στην Κοινότητα, ο εισαγωγέας ενημερώνεται επισήμως για τους όρους που προβλέπονται στο σημείο 1 στοιχεία α) έως ι), και στο σημείο 2 στοιχεία α) έως ε)· ο εν λόγω εισαγωγέας κοινοποιεί εγκαίρως, στους αρμόδιους επίσημους φορείς του κράτους μέλους εισαγωγής, τα λεπτομερή στοιχεία κάθε εισαγωγής, προσδιορίζοντας:- τον τύπο των γεωμήλων,- την ποσότητα των γεωμήλων,- τη δηλωθείσα ημερομηνία εισαγωγής και το σημείο εισόδου στην Κοινότητα,- τις εγκαταστάσεις που αναφέρονται στο στοιχείο δ).Ο εισαγωγέας ενημερώνει τους αρμόδιους επίσημους φορείς σχετικά με τις τυχόν μεταβολές στην προαναφερθείσα εκ των προτέρων κοινοποίηση, αμέσως μόλις γίνουν γνωστές και, σε κάθε περίπτωση, πριν από την εισαγωγή των γεωμήλων.Το ενδιαφερόμενο κράτος μέλος ενημερώνει αμέσως την Επιτροπή σχετικά με τα προαναφερθέντα λεπτομερή στοιχεία, καθώς και σχετικά με τις λεπτομέρειες των τυχόν μεταβολών των στοιχείων.γ) Οι επιθεωρήσεις, συμπεριλαμβανομένων και των ενδεχόμενων δοκιμών, που απαιτούνται δυνάμει του άρθρου 13 της οδηγίας 2000/29/ΕΚ και σύμφωνα με τις διατάξεις της παρούσας απόφασης, διενεργούνται από τους αρμόδιους επίσημους φορείς που αναφέρονται στην εν λόγω οδηγία· όσον αφορά τις επιθεωρήσεις αυτές, οι φυτοϋγειονομικοί έλεγχοι διενεργούνται από το κράτος μέλος που κάνει χρήση αυτής της άδειας που αναφέρεται στο άρθρο 1.Εξάλλου, κατά τη διάρκεια του εν λόγω φυτοϋγειονομικού ελέγχου, το (τα) κράτος(-η) μέλος(-η) ελέγχει(-ουν) επίσης, ενδεχομένως με δοκιμασία, την απουσία κάθε άλλου επιβλαβούς οργανισμού. Με την επιφύλαξη της εποπτείας που αναφέρεται στο άρθρο 21 παράγραφος 3 δεύτερο εδάφιο πρώτη περίπτωση της εν λόγω οδηγίας, η Επιτροπή προσδιορίζει σε ποιο βαθμό οι επιθεωρήσεις που αναφέρονται στο άρθρο 21 παράγραφος 3 δεύτερο εδάφιο δεύτερη περίπτωση της ανωτέρω οδηγίας, ενσωματώνονται στο πρόγραμμα επιθεωρήσεων σύμφωνα με το άρθρο 21 παράγραφος 5 τρίτο εδάφιο της εν λόγω οδηγίας.δ) Τα γεώμηλα συσκευάζονται ή επανασυσκευάζονται μόνο στους χώρους που έχουν εγκριθεί και καταχωρηθεί από τους εν λόγω αρμόδιους επίσημους φορείς.ε) Τα γεώμηλα συσκευάζονται ή επανασυσκευάζονται σε κλειστές συσκευασίες που είναι έτοιμες για άμεση διανομή στους εμπόρους λιανικής πώλησης ή στους τελικούς καταναλωτές και που δεν υπερβαίνουν το βάρος που είναι σύνηθες για το σκοπό αυτό στο κράτος μέλος εισαγωγής, μέχρι του ορίου των 25 χιλιογράμμων· η συσκευασία φέρει ένδειξη του αριθμού της καταχωρημένης εγκατάστασης που αναφέρεται στο στοιχείο δ), καθώς και της κουβανικής καταγωγής.στ) Τα κράτη μέλη που κάνουν χρήση της άδειας που αναφέρεται στο άρθρο 1 διασφαλίζουν, ενδεχομένως σε συνεργασία με το κράτος μέλος εισαγωγής, ότι για κάθε παρτίδα 50 τόνων γεωμήλων που εισάγεται σύμφωνα με την απόφαση αυτή, θα λαμβάνονται τουλάχιστον δύο δείγματα 200 κονδύλων ή μέρος της ποσότητας αυτής, για επίσημη εξέταση με σκοπό την ανίχνευση της Ralstonia solanacearum (Smith) Yabuuchi et al. και Clavibacter michiganensis ssp. sepedonicus (Spieckermann et Kotthoff) Davis et al., σύμφωνα με τις καθιερωμένες κοινοτικές μεθόδους ανίχνευσης και διάγνωσης των εν λόγω επιβλαβών οργανισμών. Οι κόνδυλοι πρέπει επίσης να εξετάζονται επίσημα για την ανίχνευση του ιοειδούς οργανισμού που προκαλεί ατράκτωση των κονδύλων των γεωμήλων, με την μέθοδο "return-PAGE" ή με την τεχνική υβριδοποίησης c-DNA.Επιπλέον, οι κόνδυλοι πρέπει να εξετάζονται επίσημα για την ανίχνευση της Meloidogyne chitwoodi Golden et al. (όλων των πληθυσμών), ή της Meloidogyne fallax Karssen.Εάν υπάρχουν υπόνοιες παρουσίας των επιβλαβών οργανισμών που αναφέρονται στο πρώτο εδάφιο, οι παρτίδες πρέπει να κρατηθούν χωριστά υπό επίσημο έλεγχο και δεν μπορούν να διατεθούν στο εμπόριο ή να χρησιμοποιηθούν, έως ότου διαπιστωθεί ότι δεν ανιχνεύθηκε, κατά τις εν λόγω εξετάσεις, η παρουσία των εν λόγω επιβλαβών οργανισμών.3. Όπως αναφέρεται στο σημείο 1 στοιχείο η), κάθε σάκος ή κιβώτιο φέρει τις ακόλουθες πληροφορίες:α) όνομα της αρχής που χορήγησε την ετικέτα·β) ονομασία του οργανισμού εξαγωγής, εάν είναι διαθέσιμη·γ) σήμα με την ένδειξη "γεώμηλα, άλλα εκτός εκείνων που προορίζονται για φύτευση, καταγωγής Κούβας"·δ) ποικιλία·ε) επαρχία παραγωγής·στ) μέγεθος των γεωμήλων·ζ) δηλωθέν καθαρό βάρος των γεωμήλων·η) δήλωση: "Σύμφωνα με τις απαιτήσεις ΕΚ, που ορίζονται στην απόφαση 2003/63/ΕΚ"·θ) σήμα τυπωμένο ή σφραγισμένο εξ ονόματος της κουβανικής αρχής φυτοπροστασίας.